b'\n_START_ARTICLE_\nHans G\xc3\xa1l\n_START_PARAGRAPH_\nHans G\xc3\xa1l (5. elokuuta 1890 \xe2\x80\x93 3. lokakuuta 1987) oli it\xc3\xa4valtalainen s\xc3\xa4velt\xc3\xa4j\xc3\xa4. H\xc3\xa4n syntyi Brunn am Gebirgess\xc3\xa4._NEWLINE_G\xc3\xa1l oli monipuolinen muusikko, jonka saksankieliset oopperat olivat suosittuja varsinkin 1920-luvulla. H\xc3\xa4n johti Mainzin konservatoriota, mutta joutui pakenemaan maasta Adolf Hitlerin noustua valtaan. H\xc3\xa4n asettui Britanniaan ja opetti pitk\xc3\xa4\xc3\xa4n Edinburghissa, jossa h\xc3\xa4n kuoli 97 vuoden i\xc3\xa4ss\xc3\xa4._NEWLINE_G\xc3\xa1l sai varhain vaikutteita Johannes Brahmsilta. H\xc3\xa4nen juurensa olivat 1800-luvun saksalais-it\xc3\xa4valtalaisessa my\xc3\xb6h\xc3\xa4isromantiikassa, eik\xc3\xa4 h\xc3\xa4n koskaan omaksunut "toisen Wienin koulukunnan" 12-s\xc3\xa4veltekniikkaa. G\xc3\xa1lin suurimpiin t\xc3\xb6ihin kuuluvat h\xc3\xa4nen oopperoidensa ohella niin ik\xc3\xa4\xc3\xa4n lukuisat kamarimusiikki- ja orkesteriteokset.'